PATVIRTINTA

Skuodo Bartuvos progimnazijos direktoriaus 2020 m. balandžio 3 d. įsakymu Nr. V1-16

**SKUODO BARTUVOS PROGIMNAZIJOS DIREKTORIAUS, DIREKTORIAUS PAVADUOTOJŲ UGDYMUI, MOKYTOJŲ, PAGALBOS MOKINIUI SPECIALISTŲ**

**KVALIFIKACIJOS TOBULINIMO TVARKOS APRAŠAS**

**I SKKYRIUS**

**BENDROSIOS NUOSTATOS**

1. Šis tvarkos aprašas reglamentuoja Skuodo Bartuvos progimnazijos direktoriaus, direktoriaus pavaduotojų ugdymui, mokytojų, pagalbos mokiniui specialistų kvalifikacijos tobulinimo prioritetus, tikslus, uždavinius, būdus, formas, organizavimą ir lėšų, skirtų kvalifikacijos tobulinimui, naudojimą. Tvarkos aprašas parengtas vadovaujantis Pedagogų kvalifikacijos tobulinimo koncepcija, patvirtinta Lietuvos Respublikos švietimo ir mokslo ministro 2012 m. gegužės 30 d įsakymu Nr. V-899‚ Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-184 „Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo“, Lietuvos Respublikos švietimo, mokslo ir sporto ministro 2019 m. lapkričio 25 d. įsakymu Nr. V-1367 „Dėl Švietimo ir mokslo ministro 2007 m. kovo 29 d. įsakymo Nr. ISAK-556 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatų patvirtinimo“ pakeitimo“.

**II SKYRIUS**

**KVALIFIKACIJOS TOBULINIMO TIKSLAS, UŽDAVINIAI IR PRINCIPAI**

2. Kvalifikacijos tobulinimo, kuris apima įgytos kvalifikacijos plėtojimą ir profesinių kompetencijų tobulinimą, tikslas – įgyti, plėtoti ir tobulinti pedagoginių darbuotojų kompetencijas, įgyti kito mokomojo dalyko ar pedagoginės specializacijos ir/ar vadovavimo ir lyderystės kompetencijų, siekiant švietimo kokybės.

3. Profesinių kompetencijų ir kvalifikacijos tobulinimo uždaviniai:

3.1. tenkinti progimnazijos direktoriaus, direktoriaus pavaduotojų ugdymui, mokytojų, pagalbos mokiniui specialistų kvalifikacijos tobulinimo poreikius gauti kokybiškas kvalifikacijos tobulinimo paslaugas, sudaryti sąlygas dalyvauti kvalifikacijos tobulinimo renginiuose;

3.2. skatinti, kad progimnazijos direktorius, direktoriaus pavaduotojai ugdymui, mokytojai, pagalbos mokiniui specialistai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje ir didinti jų atsakomybę už ugdymo kokybę, kurti kokybės kultūrą;

3.3. plėtoti profesinį bendradarbiavimą, diegti veiksmingesnius darbo būdus, nuolat įsivertinant, mokantis, dalijantis gerąja patirtimi;

3.4. racionaliai naudoti kvalifikacijai tobulinimui skirtas lėšas.

4. Kvalifikacijos tobulinimo principai:

4.1. *lygiateisiškumo* – kiekvienas progimnazijos administracijos atstovas, mokytojas, pagalbos mokiniui specialistas turi teisę kelti savo kvalifikaciją įvairiuose kvalifikacijos renginiuose;

4.2. *tęstinumo –* bendradarbiavimas tarpusavyje ir su kitomis švietimo įstaigomis, sudarant sąlygas pedagoginiams darbuotojams pradėti ir tęsti profesinių kompetencijų tobulinimą įvairiomis formomis;

4.3. *sistemingumo* – kvalifikacijos tobulinimas yra sistemingas – administracijos atstovai, mokytojai, pagalbos mokiniui specialistai sistemingai tobulina kvalifikaciją renginiuose;

4.4. *pasirenkamumo* – kvalifikacijos tobulinimo renginiai pasirenkami laisvai, juos derinant su progimnazijos strateginio plano, metinio veiklos plano tikslais ir uždaviniais;

4.5. *suinteresuotumo* – dalyvavimas kvalifikacijos tobulinimo renginiuose leidžia siekti aukštesnės kvalifikacinės kategorijos atestuojantis. Progimnazijos administracija ir mokytojų metodinės grupės atsižvelgia į mokytojo ar pagalbos mokiniui specialisto kvalifikacijos tobulinimą, vertina jo darbus, metinės veiklos rezultatus. Progimnazijos administracija organizuoja kvalifikacijos kėlimo (tobulinimo) seminarus, atsižvelgdama į vidaus įsivertinimo rezultatus ir rekomendacijas, metinio veiklos plano prioritetus, tikslus, uždavinius bei bendruomenės poreikius;

4.6. *įsivertinimo* – supratimas, kad darbuotojo veikloje yra tobulintina, kokių žinių, gebėjimų, įgūdžių jis stokoja bei kokios nuostatos tai lemia;

4.7. *lygių galimybių* – yra socialiai teisingi ir užtikrina kvalifikacijos tobulinimo programų prieinamumą, nediskriminuojant pedagoginių darbuotojų einamų pareigų, lyties, rasės, tautybės, pilietybės, kilmės, socialinės padėties, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu.

5. Kvalifikacijos tobulinimo renginių (veiklos pagal kvalifikacijos tobulinimo programą) formos:

5.1. *kursai* – išsamus ir kryptingas mokymas pagal nustatytą kvalifikacijos tobulinimo programą tam tikrai veiklai atlikti. Kvalifikacijos tobulinimo programoje nustatomi konkretūs profesinių kompetencijų tobulinimo tikslai ir uždaviniai, apibrėžiamas mokymo(si) turinys, rezultatai bei vertinimo kriterijai. Programos trukmė – ne mažesnė kaip 40 valandų, ji gali būti sudaryta iš vieno ar kelių modulių, įgyvendinama įvairiomis formomis (seminarai, kursai, stažuotės ir pan.);

5.2. *seminaras* – lektoriaus vadovaujama interaktyvi dalyvių sąveika pagal švietimo programą;

5.3. *paskaita* – išsamus, nuoseklus žodinės temos dėstymas;

5.4. *paroda* – pažangios edukacinės, pedagoginės, meninės patirties viešas rodymas ir/ar stebėjimas, analizavimas, aptarimas;

5.5. *konferencija* – teorinis, praktinis, diskusinis susirinkimas, pasitarimas, trunkantis ne mažiau kaip 6 akademines val., vykdomas pagal programą;

5.6. *stažuotė* (ilgalaikė ar trumpalaikė) – veikla, vykdoma pagal programą, kuria siekiama įgyti praktinės veiklos patirties;

5.7. *edukacinė išvyka-seminaras* – kvalifikacijos tobulinimo programa, vykdoma išvykoje;

5.8. *atvira pamoka (veikla)* – suplanuotos ir specialiai parengtos pamokos (veiklos) vedimas, organizavimas ir/ar stebėjimas, analizavimas, vertinimas;

5.9. *konsultacija* – specialistų pasitarimas kuriuo nors klausimu;

5.10. *metodinė diena* – dalykinis profesinis mokytojų bendradarbiavimas, dalijimasis gerąja patirtimi pagal planą;

5.11. *praktikumas* – trumpalaikė iki 4 ak. val. interaktyvi atitinkamos srities specialisto ir dalyvių sąveika, konkretiems praktiniams klausimams išsiaiškinti/spręsti;

5.12. *įvairūs mini mokymai* – tai mokymai, susiję su mokytojo veiklos planavimu bei ugdymo proceso organizavimu, tikslingu mokinių tarpusavio, mokinių ir mokytojo bendradarbiavimu, aktyviu mokinių darbu pamokose, orientuoti į praktiką profesinės raidos renginiai, skirti konkrečiai ugdymo įstaigos bendruomenei.

**III SKYRIUS**

**KVALIFIKACIJOS TOBULINIMO ORGANIZAVIMAS**

6. Bendras kvalifikacijos tobulinimas yra siejamas su progimnazijos prioritetų, tikslų ir uždavinių įgyvendinimu. Progimnazija sudaro sąlygas kiekvienam pedagogui pasinaudoti teise ne mažiau kaip 5 dienas per metus dalyvauti kvalifikacijos tobulinimo renginiuose. Vienos kvalifikacijos tobulinimo dienos trukmę atitinka kvalifikacijos tobulinimo renginių 6 akademinių valandų trukmė. Pedagoginiai darbuotojai profesines kompetencijas gali tobulinti pagal neformaliojo švietimo kvalifikacijos tobulinimo programas ir savišvietos būdu.

7. Individualus progimnazijos darbuotojo kvalifikacijos tobulinimas siejamas su dalyko specifika, savęs tobulinimo programa, su atestacijos, metinio veiklos vertinimo rekomendacijomis, tiesioginių vadovų rekomendacijomis.

8. Pirmumas, siekiant tobulinti kvalifikaciją, teikiamas renginiams, kurie atitinka progimnazijos prioritetus, tikslus ir uždavinius.

9. Progimnazijos direktorius, direktoriaus pavaduotojai ugdymui gali rekomenduoti ar pasiūlyti mokytojui ar komandai vykti į kvalifikacijos tobulinimo renginį, susijusį su progimnazijos veikla ar strateginiais tikslais.

10. Darbuotojas, ketindamas dalyvauti kvalifikacijos tobulinimo renginyje darbo metu, ne vėliau kaip prieš 3 darbo dienas kreipiasi į progimnazijos direktorių pateikdamas raštišką prašymą ir dokumentą, įrodantį apie vykstantį kvalifikacijos tobulinimo renginį (nuostatus, programą, kvietimą ar pan.), jo vietą, laiką, trukmę, finansavimą. Jeigu už kvalifikacinį renginį reikia apmokėti iš anksto, išankstinę sąskaitą-faktūrą būtina pateikti ne vėliau kaip prieš 5 darbo dienas iki paskutinės apmokėjimo datos, nurodytos renginio organizatorių.

11. Grįžęs iš kvalifikacijos tobulinimo renginio, darbuotojas pateikia progimnazijos raštinės vedėjui dalyvio mokesčio, mokesčio už nakvynę sąskaitas-faktūras, kelionės bilietus (jei buvo susitarta dėl apmokėjimo), kvalifikacijos tobulinimo pažymėjimą.

12. Darbuotojas vykstantis į nemokamus kvalifikacijos tobulinimo renginius ne darbo metu (po pamokų, per poilsio dienas, savo atostogų metu) neprivalo informuoti ar prašyti leidimo juose dalyvauti.

13. Grįžę iš kvalifikacijos tobulinimo seminarų, konferencijų ir kt., darbuotojai gautos informacijos sklaidą atlieka: dalykinių kompetencijų – mokytojų metodinėse grupėse, bendrųjų kompetencijų – gerosios patirties sklaidos renginiuose, progimnazijos metodinės tarybos, mokytojų tarybos, administracijos posėdžiuose.

14. Progimnazija analizuoja pedagoginių darbuotojų profesinių kompetencijų augimą ir jų poveikį mokinių pasiekimams bei pažangai remdamasi švietimo įstaigos veiklos įsivertinimo, išorinio vertinimo, pedagoginių darbuotojų profesinių kompetencijų įsivertinimo duomenimis, atsižvelgdama į pedagoginių darbuotojų profesinių kompetencijų tobulinimo poreikius ir planuoja jų profesinį tobulėjimą.

**IV SKYRIUS**

**KVALIFIKACIJOS TOBULINIMUI SKIRTŲ LĖŠŲ PANAUDOJIMAS**

15. Direktoriaus, direktoriaus pavaduotojų ugdymui, mokytojų, pagalbos mokiniui specialistų kvalifikacijos tobulinimas finansuojamas iš valstybės biudžeto vadovaujantis Lietuvos Respublikos vyriausybės nutarimu patvirtinta metodika. Pedagoginiai darbuotojai, grįžę iš kvalifikacijos tobulinimo renginių, kai už jį mokama iš valstybės biudžeto, turi pateikti visus išlaidas patvirtinančius dokumentus: sąskaitas-faktūras, nakvynės mokesčio dokumentus, kelionės bilietus.

16. Direktoriaus, direktoriaus pavaduotojų ugdymui, mokytojų, pagalbos mokiniui specialistų kvalifikacijos tobulinimas gali būti finansuojamas pačių kvalifikacijos tobulinimo renginių dalyvių, projektų arba kitų šaltinių lėšomis (pvz., rėmėjų).

17. Iš valstybės biudžeto gali būti finansuojama ta direktoriaus, direktoriaus pavaduotojų ugdymui, mokytojų, pagalbos mokiniui specialistų edukacinių išvykų sąmatos dalis, kuri skirta kvalifikacijos tobulinimo programai vykdyti.

18. Skiriant lėšas apmokėjimui už kvalifikacijos tobulinimo renginius, atsižvelgiama į progimnazijos veiklos prioritetus.

19. Siekiant racionaliai ir taupiai naudoti kvalifikacijos tobulinimui skirtas lėšas, progimnazijoje organizuojami bendri visiems pedagoginiams darbuotojams kvalifikacijos tobulinimo renginiai.

**V SKYRIUS**

**DOKUMENTŲ PATEIKIMAS IR SAUGOJIMAS**

20. Mokytojų prašymai dalyvauti kvalifikacijos tobulinimo renginiuose ir direktoriaus įsakymai dėl leidimo vykti į kvalifikacijos tobulinimo renginius saugomi progimnazijoje nustatyta dokumentų saugojimo tvarka.

21. Dalyvavimas kvalifikacijos tobulinimo renginiuose užsienyje (vykdant ERASMUS+, Nordplus ir kt. projektų veiklas) yra pripažįstamas pagal kvalifikacijos tobulinimo renginį organizavusios ar vykdžiusios institucijos išduotus pažymėjimus.

22. Kvalifikacijos tobulinimo pažymėjimai saugomi asmeniniuose direktoriaus, direktoriaus pavaduotojų ugdymui, mokytojų, pagalbos mokiniui specialistų segtuvuose, jų apskaita vedama metinės veiklos įsivertinimo formose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_